
Dylunio, cynnal a gwerthuso prosiect ymchwil (astudiaeth gwers) yn feirniadol gan ganolbwyntio ar fodel yr athro trawsnewidiol wrth ddatblygu ymarfer sy’n cael effaith gadarnhaol ar y dysgwr.

Sut allwn ni wella cyfranogiad disgyblion drwy ddefnyddio cwestiynu gwahaniaethol?


Gallwch ychwanegu’ch targedau o’ch aseiniad diwethaf gan ddefnyddio’r tabl isod.

	
	Targed/Target
	Yr hyn yr wyf wedi'i wneud yn yr aseiniad hwn.

What I have done in this assignment.

	[bookmark: cysill]Targed/Target 1
	Parha i weithio ar dy ysgrifennu beirniadol. Mae angen i ti gefnogi pob safbwynt a phob awgrym am ffordd ymlaen gyda thystiolaeth o'r llenyddiaeth. Bydd hwn yn dy helpu symud i ffwrdd o adrodd barn ac ysgrifennu disgrifiadol mewn mannau.
	Rydw i wedi sicrhau fy mod i wedi cefnogi safbwyntiau efo tystiolaeth o lenyddiaeth academaidd.

	Targed/Target 2
	Parha gyda dy waith ar dy iaith. Mae cynnydd wedi bod ers dy aseiniad diwethaf.

	Rydw i wedi darllen dros fy ngwaith ac wedi defnyddio Cysill er mwyn cywiro unrhyw gamsillafiadau.

	Targed/Target 3
	
	
























Nod, ffocws a phwrpas yr ymchwil

Pwrpas yr aseiniad yma yw trafod Astudiaeth Gwers a gynhaliwyd yn ystod bloc dau o fy Mhrofiad Addysgu Proffesiynol a oedd wedi cymryd lle yn Ysgolion Uwchradd. Cyfeiriaf at yr ysgolion a oedd yn rhan o’r prosiect ymchwil fel ‘Ysgol A’ ac ‘Ysgol B’ a’r Darpar Athrawon yn ‘Athrawes X’ ac ‘Athrawes Y’ er mwyn ufuddhau canllawiau British Ethical Guidelines for Educational Research (BERA, 2018) trwy gadarnhau cyfrinachedd. Yn yr un modd, cytunwyd i rifo’r disgyblion 1-9 er mwyn sicrhau anhysbysrwydd.

Ffocws allweddol yr Astudiaeth Gwers oedd edrych ar sut mae cwestiynu gwahaniaethol yn cael effaith positif ar ddisgyblion lle maent yn gwella ei chyfranogiad o fewn yr ystafell dosbarth. Roedd y mater yma o ddiddordeb i finnau oherwydd gwelaf bwysigrwydd o angen i gynllunio ar gyfer galluoedd gwahanol, a sut bu'r cynllunio yma yn dylanwadu ar gyfranogiad y disgyblion. 

Cyd-destun yr ymchwil 

Sylweddolais yn fy nosbarth i fod disgyblion yn colli diddordeb os nad ydynt yn cael ei herio digon neu roedd diffyg sgaffald o fewn y wers. Mae’n hanfodol mireinio darpariaeth ar gyfer disgyblion mwy abl gan sicrhau her addas i’r dysgu gan hefyd diwallu anghenion y disgyblion llai abl. Efo hyn, roeddwn i wedi dod o hyd i ddarpar athrawon a oedd yn rhannu’r un diddordeb ac eisoes wedi cytuno ar y cwestiwn ymchwil: ‘Sut allwn ni wella cyfranogiad disgyblion drwy ddefnyddio cwestiynu gwahaniaethol?’. 

Penderfynom ganolbwyntio ar Flwyddyn 7, oherwydd roedden ni eisiau sampl o’r un flwyddyn er mwyn gallu cymharu canlyniadau’r Astudiaeth Gwers. Roedd hyn yn golygu bu cyfle gan finnau a fy mhartneriaid ymchwil i arsylwi gwersi gwahaniaethol ein gilydd, cynnal cyfweliadau efo’r disgyblion a rhoi adborth er mwyn ymchwilio’n ddyfnach i’r cwestiwn ymchwil.

Trosolwg byr o lenyddiaeth berthnasol

I ddechrau, roedd angen mynd ati i ymchwilio ymhellach i’r testun o wahaniaethu er mwyn seilio cynllun fy ngwers ar lenyddiaeth academaidd. Mae’n hollbwysig trafod y llenyddiaeth a oedd wedi helpu diwallu gofynion y cwestiwn ymchwil trwy gadarnhau roedd y tasgau a chwestiynu yn ystod y wers wedi’i gwahaniaethu lle bu pob disgybl wedi cael eu herio.

Mae dysgu yn cael ei optimeiddio pan fu athrawon yn cynnig cynnwys a chyfarwyddyd ar lefel neu ychydig uwchlaw'r lefel o ddatblygiad y dysgwyr. Mae’r lefel yma yn cael ei hystyried fod disgyblion yn eu Parth Datblygiad Procsimol (ZPD) (Vygotsky, 1978). Felly, mae addysgu’n wahaniaethol yn cynnig y lefel addas o her trwy dal i hybu ymgysylltiad a chyfranogiad y disgyblion. Mae Pearl Subban (2006) yn dweud maent yn wneud hynny wrth i athrawon ymateb yn uniongyrchol i’r anghenion amrywiol y disgyblion o ran eu parodrwydd, diddordeb a phroffil dysgu.

Pwysleisia Diana Lawrence-Brown (2004) bod gwahaniaethu yn cael ei defnyddio fel strategaeth ar gyfer gwella cyrhaeddiad disgyblion trwy addasu’r cwricwlwm er mwyn cwrdd ag anghenion amrywiol pob disgybl. Yn wir, mae gwahaniaethu yn effeithio’n bositif ar brofiadau o fewn yr ystafell dosbarth, sydd yn arwain at wellhad mewn agwedd tuag at ddysgu ac yn y pen draw yn gwella cyrhaeddiad y disgyblion (Brighton et al., 2005).

Wnaeth lenyddiaeth academaidd cyfeirio finnau a fy mhartneriaid ymchwil tuag at y math o wahaniaethu a elwir cyfarwyddyd gwahaniaethol, lle bu tasgau a chwestiynu yn ystod y wers wedi’i pharatoi ar gyfer y gwahanol alluoedd o fewn y dosbarth. Mae Parsons, Dodman a Burrowbridge (2013, t. 39) yn disgrifio cyfarwyddyd gwahaniaethol fel ‘a different way to offer content, engage students in learning, and provide opportunities for varied end product’. Yn wir, mae gan addysgwyr disgwyliadau uchel i’w disgyblion wrth ddefnyddio cyfarwyddyd gwahaniaethol lle maent yn gyson yn herio’r disgyblion i gyflawni eu nodau a pharhau i ragori arnynt (Evans-Hellman a Haney, 2017). 

Y farn gyffredinol gan athrawon yw bod cyfarwyddyd gwahaniaethol yn chwarae rôl golynnol o allu cwrdd ag anghenion pob dysgwyr (Burkett, 2013). Mae rhaid cydnabod, nid nod cyfarwyddyd gwahaniaethol yw cymharu disgyblion â’i gilydd, ond i gydnabod y cynnydd y mae pob disgybl yn eu cyflawni (Tomlinson, 1999). Fodd bynnag, mae Dixon et al (2014) yn dadlau mae gwahaniaethu llwyddiannus yn gofyn am brofiadau. Felly, os mae diffyg profiad gan athrawon, yn fwyaf pennaf ymhlith athrawon newydd, mae yna peryg o gamddeall gofynion gwahaniaethu sydd yn gallu arwain at yr ystafell dosbarth i fod yn llai heriol i rai dysgwyr (Hertberg-Davis, 2009). Gwelwn bwysigrwydd felly i athrawon sicrhau mae pob disgybl yn mwynhau’r cyfle i ymestyn eu hun er mwyn sicrhau nid ydynt yn colli diddordeb am fod diffyg her neu deimlo’n rhwystredig oherwydd diffyg sgaffald.

Roedd y llenyddiaeth yma wedi helpu ni i fireinio ein cwestiwn ymchwil o ran eisiau canolbwyntio’n bennaf, ar sut mae gwahaniaethu llwyddiannus yn gwella cyfranogiad y disgyblion. Gwelwn, wrth i athrawon gweithredu cyfarwyddyd gwahaniaethol ar sail cwestiynu neu dasgau, maent yn sicrhau cyfranogiad y disgyblion. Hynny yw, wrth ddatblygu gwersi sy'n briodol i lefelau parodrwydd, diddordeb, a phroffiliau dysgu’r disgyblion, bydd athrawon yn gallu tynnu ar wybodaeth flaenorol o’u brofiadau o du allan yr amgylchedd ysgol. Wrth wneud hynny, mae hyn yn annog disgyblion i ofyn cwestiynau a mynegi barn gan fod ganddynt eisoes wybodaeth neu ddiddordeb yn y pwnc (Taylor, 2017).

Yn wir, er mwyn sicrhau cyfranogiad ac ymgysylltiad y disgyblion, mae’n bwrpasol i athrawon creu amgylcheddau symbylol lle mae disgyblion yn cael archwilio ac arbrofi â syniadau ac adnoddau. Fel mae Dyfodol Llwyddiannus yn pwysleisio, er mwyn cadarnhau iddynt ymroddi i ddysgu, mae angen creu ‘cysylltiadau dynamig gan deimlo bod diben clir i hynny er mwyn llunio ystyr’. (Dyfodol Llwyddiannus 2015, t. 66).

Mae cyfarwyddyd gwahaniaethol yn agosáu at y ‘Gradual Release of Responsibility Model’ (GRR). Mae’r model yma yn ddull strwythuredig wedi’i seilio ar dystiolaeth o gyfarwyddyd a argymhellir gan Sharrat (2019). Mae’n cwmpasu'r dull ‘addysgu, ymarfer a chymhwyso’ lle bu athrawon yn defnyddio wrth sgaffaldio dysgu’r disgyblion (Campbell, 2009). Mae’n camu disgyblion trwy ddysgu eu hun gan ddefnyddio pump cam: modelu, rhannu ymarfer, ymarfer o dan arweiniad, ymarfer annibynnol a chymhwysiad y dysgwyr (Sharratt, 2019). Mae’r ymagwedd yma yn adlewyrchu cynnydd y disgyblion lle bu disgyblion yn cychwyn efo cysyniadau a sgiliau cyffredinol, lle efo gwahaniaethu a sgaffaldio, mae’r dysgu yn arwain at feistrolaeth neu ddysgu dwys (Tomlinson, 2013).

Yn nhermau cwestiynu gwahaniaethol effeithiol, mae’r dull yma yn chwarae rôl flaenllaw o fewn yr ystafell dosbarth. Yma, mae athrawon yn gweithredu ffurf o gwestiynu’n addas sydd yn caniatáu i ddisgyblion ymateb i gwestiynau sydd yn briodol i’w lefel gallu eu hunain (Convery a Coyle, 1993). Roeddwn i wedi ymchwilio i mewn i Dacsonomeg Bloom (1956) a chredaf fod dyma’r dull a oedd yn cefnogi cwestiynu gwahaniaethol y fwyaf. 

Mae Tacsonomeg Bloom yn fframwaith o chwe chategori o sgiliau gwybyddol sydd yn cynrychioli sgiliau amrywiol. Mae’r model yma yn darparu strwythur sydd yn caniatáu athrawon i gyflwyno gwers i ddisgyblion o anghenion amrywiol (Rule, 2003). Hynny yw, mae’r model yn cefnogi’r angen i wahaniaethu'r cwricwlwm fel bod gan bob disgybl mynediad i’r un cynnwys. Gwelwn fod Tacsonomeg Bloom yn allweddol i gyfarwyddyd gwahaniaethol felly wrth i’r model yma cadarnhau dysgu effeithiol. Hynny yw, mae’r strwythur yn galluogi athrawon i fodloni anghenion y disgyblion trwy gymhwyso’r cwestiynau a gweithgareddau priodol lle bydd pob disgybl yn cyfranogi yn ystod y wers.

Fodd bynnag, a ydyn ni wir yn gallu priodoli diffyg cyfranogiad y disgyblion i wahaniaethu? Nid oes amheuaeth fod ffactorau allanol yn effeithio ar ddysgu’r disgyblion. Felly, mae’n anodd iawn i amcangyfri’ effaith wirioneddol o wahaniaethu ar gyflawniadau’r disgyblion (Haelermans et al., 2015). Hynny yw, mae angen ystyried ffactorau a gall effeithio canlyniadau academaidd y dysgwyr. O fewn y cyd-destun yma, mae’n anodd credydu rôl gwahaniaethu o ran cyflawniad disgyblion o’r fath heb ystyried effaith dylanwadau teuluol a diwylliannol (Taylor, 2017).

Gwelir felly, mae’r ymchwil yma wedi gosod y sylfaen ar gyfer sut roeddwn i’n mynd ati i gynllunio a chyflwyno’r wers gan weithredu cyfarwyddyd gwahaniaethol. Trafodaf ymhellach sut roeddwn i’n defnyddio’r ymchwil yma a rhoi ar waith yn yr ystafell dosbarth.

Esboniad o gynllun yr Astudiaeth Gwers

Wnaeth y fethodoleg a chafodd ei defnyddio ar gyfer pwrpas yr ymchwiliad yma oedd Astudiaeth Gwers (AG). Mae Pete Dudley (2015) yn egluro bod AG yn fodd o ymchwil gweithredol sydd yn cael ei defnyddio i wella technegau addysgu’r athrawon a chynnydd y disgyblion. Mae ymchwil gweithredol yn cyfeirio’n benodol at ymholiad disgybledig athrawon sydd efo’r bwriad o’r ymchwil i lywio a newid eu harferion yn y dyfodol (Ferrance, 2000). Felly, roedden ni fel grŵp wedi cydnabod techneg addysgu benodol lle'r oedd angen i ni wella a datblygu, hynny yw gwahaniaethu. Efo hyn, roedden ni’n cyd-gynllunio gwers ‘ymchwil’ a pharatoi dull arsylwi a oedd yn galluogi ni i ddatblygu'r sgiliau allweddol yma.

Yn syml, mae AG yn lle mae grŵp o athrawon yn cyd-gynllunio, addysgu ac arsylwi cyfres o wersi ‘ymchwil’ a chofnodi eu canfyddiadau. Gwelwn mai AG yn ffordd ddefnyddiol o gasglu data er mwyn helpu yn y proses o ddatblygu ymagweddau ehangach pedagogaidd (Dudley, 2015). Mae Robinson et al (2009) yn pwysleisio wrth i athrawon cymryd rhan mewn ymholiadau cydweithredol, dyma yw’r un weithred fwyaf effeithiol gallent nhw wneud i wella eu haddysgu a dysgu.

Roedd y math o ddata a gasglwyd ar gyfer yr ymchwiliad oedd ar ffurf o ddata ansoddol. Mae’r fath o ddata yma yn cael ei chasglu gan arsylwadau di-gyfranogwr, nodiadau arsylwad, cyfweliad efo grŵp ffocws ac adfyfyrio. Yn wir, dyma yw dulliau priodol ar gyfer yr ymchwiliad yma. Mae’n bwrpasol felly i archwilio ymhellach i mewn i’r fethodoleg yma er mwyn asesu dilysrwydd y data a gasglwyd.

I ddechrau, roedd finnau a fy mhartneriaid ymchwil wedi cynllunio dull arsylwi er mwyn cytuno ar yr elfennau i ganolbwyntio yn ystod y wers ymchwil (Gwelir Atodiad 1-5). Roedd y dull yma o gasglu data yn gyfuniad o ymchwil ansoddol a meintiol wrth i’r dull arsylwi cynnwys allwedd o rifau lle'r oedd angen i’r ymchwilydd dilyn wrth raddio’r wers. Roedd y dull yma yn caniatáu i’r ymchwilydd i gofnodi a recordio agweddau yn ystod y wers a oedd yn gyd-fynd efo’r cwestiwn ymchwil. Yr unig broblem efo’r method yma yw oherwydd mae’r ymchwilydd yn ymroddgar i gofnodi nodiadau, gall fod yn anymwybodol o bob elfennau o’r wers ac felly nid yw’n dull hollol ddilys (Papatheodorou, 2011).

Am bwrpas yr AG, cafodd y data ei gasglu ar ffurf arsylwad di-gyfranogwr. Mae’r dull yma yn dechneg ymchwil lle mae’r ymchwilydd (yn yr achos yma, finnau a fy mhartneriaid ymchwil) yn gwylio ei gilydd addysgu gan sicrhau nid ydynt yn chwarae rôl weithredol o fewn y sefyllfa sy’n destun craffu (Scott a Marshall, 2009).  Yn achos y wers, roedd y disgyblion yn anymwybodol roedden nhw’n cael ei arsylwi. Er hyn, nid ydyn ni’n gallu anwybyddu’r ffaith bod yr ymagwedd yma o gasglu data yn gallu cael ei feirniadu. Hynny yw, nid yw’r dull yma yn gwbl ddilys am fod wrth i unigolion gweld presenoldeb annaturiol o fewn y dosbarth, gall hyn arwain at newid mewn ymddygiad. Elwir y dylanwad yma yw’r Effaith Hawthorne lle maent yn annilysu’r data a gasglwyd oherwydd presenoldeb yr arsylwyr (Scott a Marshall, 2009).

Yn dilyn y wers ‘ymchwil’, roeddwn i a fy mhartneriaid ymchwil wedi cynnal cyfweliad ar sail grŵp ffocws er mwyn archwilio ymhellach teimladau a barn y disgyblion am y wers. Penderfynom ddewis tair ‘disgybl achos’ o’r dosbarth a oedd yn cynrychioli’r grwpiau o allu yn yr ystafell dosbarth. Felly, dewiswyd disgyblion uchel, canol ac isel eu gallu er mwyn cael mewnbwn clir o gymharu sut roedden nhw’n ymdopi efo lefel her y wers. Roeddwn i wedi danfon llythyron cysyniad i rieni'r disgyblion penodol yma (Gwelir Atodiad 6-8) a oedd yn datgeli bwrpas yr ymchwil a rôl eu plant o fewn y broses ymchwil.

Mae cynnal cyfweliad efo grwpiau ffocws yw’r dull mwyaf cyffredin o gasglu data a defnyddio mewn ymchwil ansoddol (Gill et al., 2008). Mae grwpiau ffocws yn rhannu’r un nodweddion â chyfweliadau llai strwythuredig. Gwelwn debygrwydd o ran mae cyfweliadau llai strwythuredig yn cynnwys cwestiynau allweddol sydd yn helpu i ddiffinio’r meysydd i’w harchwilio, ond dal i ganiatáu i’r cyfwelydd neu’r cyfweleion i ddargyfeirio er mwyn ymlid â syniad neu ymateb efo fwy manyldeb (Britten, 1999) (Gwelir Atodiad 9). Pwrpas grŵp ffocws yw cynhyrchu gwybodaeth am safbwyntiau a’u hystyron sydd y tu ôl i’r safbwyntiau hynny, felly yn galluogi i unigolion ymhelaethu a chyfiawnhau ei barn (Morgan, 1998).

Gwelwn fanteision o ddefnyddio grŵp ffocws fel dull o gyfweliadau llai strwythuredig am fod y dull yma yn un hyblyg. Hynny yw, mae’n effeithiol oherwydd mae’n caniatáu darganfyddiad neu fanylder pellach o wybodaeth sydd o ddefnydd i’r ymchwil lle efallai nid oedd yr ymchwilydd wedi eu hystyried (Gill et al., 2008).

Roedd y dull mwyaf defnyddiol o gasglu’r adfyfyrio o’r AG oedd Cylch Adfyfyriol Gibbs (1988) (Gwelir Atodiad 10). Mae Cylch Adfyfyriol Gibbs yn cynnwys chwech cam o adfyfyrio a gweithred sydd yn dilyn profiad. Mae’r dull yma yn adeiladu ar Gylchred Kolb (1984) gan awgrymu proses fanylach ar gyfer archwilio a dadansoddi’r sefylla. Gwelir bod Cylch Adfyfyriol Gibbs yn annog disgrifiad clir o’r sefyllfa, dadansoddiad o deimladau a gwerthusiad o’r profiad. Pwysleisia Barbara Larrivee (2000, t. 294) ‘unless teachers engage in critical reflection and ongoing discovery, they stay trapped in unexamined judgements, interpretations, assumptions and expectations.’ Felly, mae adfyfyrio yn ddull hanfodol wrth dadadeiladu’r gwers ymchwil am fod yn ffordd effeithiol o feddwl am ein hymarfer proffesiynol (Quinn, 1998).

Wrth wneud AG, rydym yn cael mynediad i’r agweddau o ddysgu’r disgyblion trwy lygaid eraill (Dudley, 2015). Mae hyn yn ei gorfodi ni i ddod yn ymwybodol o’r pethau na fyddem fel arfer yn ymwybodol ohonynt, sydd yn y bôn yn mynd i helpu ni cael adlewyrchiad dibynadwy o’n hymarfer proffesiynol.

Ystyriaethau Moesegol

Mae’n hollbwysig i amlinellu unrhyw risgiau a allai gael effaith niweidiol ar unrhyw gyfranogwyr yn ystod y prosiect ymchwil. Yn amlwg, mae yna ystyriaethau moesegol wrth gynnal ymchwiliad o fewn yr ystafell dosbarth, fel amlinellir yn y ffurflen foesegol. Y risg cyntaf a ragwelir oedd y risg o effeithio ar hunan-barch y disgyblion trwy beidio â chael eu dewis fel cyfranogwyr yn yr ymchwil. Yn amlwg, roeddwn i wedi dewis tri ‘disgybl achos’ er mwyn cymryd rhan yn yr ymchwiliad, ond petai ddisgybl arall eisiau cyfrannu fel cyfranogwyr hefyd, byddaf wedi gadael iddynt ond ni fyddai wedi defnyddio’r wybodaeth ar gyfer yr ymchwiliad.

Ymhellach, mae rhaid cydnabod gall disgyblion deimlo o dan bwysau i roi ateb ‘cywir’ i’r cwestiynau. Nid oeddwn i eisiau i’r disgyblion camddeall pwrpas yr ymchwil lle efallai roedden nhw’n teimlo’n roedden nhw’n o dan asesiad. Er mwyn ysgogi hyn, roeddwn i wedi pwysleisio bod ymatebion onest yn unig a oedd yn werth i’r ymchwil, trwy iteru bydd dim cosb am unrhyw fynegiant onest. 

Yn olaf, mae sicrhau diogelu’r disgyblion yn fater hollbwysig i’r ymchwil yma. Yn bendant heb os, rwyf wedi dilyn canllawiau BERA (2018) yn llym wrth gadarnhau anhysbysrwydd y disgyblion, yr ysgol a’r ymchwilwyr. Roeddwn i wedi datgan i’r disgyblion yn ystod y cyfweliad, ni fydd eu henwau yn cael eu datgeli ar unrhyw adeg.

Canlyniadau Astudiaeth Gwers 1 a dadansoddiad

Mae’n hollbwysig trafod canlyniadau’r AG er mwyn gweld petai ofynion y cwestiwn ymchwil wedi’i wireddu. I gychwyn, byddaf yn trafod fy nghanlyniadau o’r AG a oedd wedi cymryd lle yn Ysgol A efo dosbarth blwyddyn 7. Dilynodd Athrawes A a B y dull arsylwi trwy gydol y wers, gan ganolbwyntio’n bennaf ar yr elfennau gwahaniaethol. Yn nhermau'r cwestiwn ymchwil, roeddwn i wedi cynllunio’r cwestiynau gwahaniaethol ar ffurf Hetiau De Bono (HDB) (Gwelir Atodiad 11).

Mae’r chwech Het De Bono o liw gwahanol, yn cynrychioli dull rhesymegol ac athronyddol o alluogi disgyblion i feddwl yn feirniadol am broblem a cheisio ei datrys (Kivunja, 2015). Roeddwn i’n defnyddio HDB fel strategaeth o wahaniaethu lle roeddwn i’n cynllunio’r tair het gyntaf i fod yn y cwestiynau mwyaf hawdd, felly roedd disgyblion isel eu gallu yn cael mynediad. Yn yr un modd, roedd y tair het olaf oedd yr hetiau mwyaf heriol lle bu disgyblion uchel eu gallu yn cael mynediad i geisio’r cwestiynau mwyaf heriol. 

Ymchwiliais i mewn i Dacsonomeg Bloom (1956) sydd yn wir wedi sbarduno’r dasg yma wrth gynllunio’r cwestiynau i fod yn lefelau amrywiol o her. Hynny yw, roedd y cwestiynau penodol yn galluogi’r disgyblion gweithredu sgil o her benodol o gydnabod ffeithiau, fod yn greadigol, dadansoddi a dehongli gwybodaeth. Mae hyn yn galluogi disgyblion i gynhyrchu lefelau gwahanol o waith, tra dal i gyflawni nod y wers. Gellir dadlau felly, roedd y disgyblion wedi’i herio ac felly roedden nhw’n gweithio o fewn ei ZPD.

Dysgais o’r profiad yma fod yn anghenrheidiol sicrhau mae sgaffald mewn lle, diofal gallu’r disgyblion. Er roeddwn i wedi sgaffaldio a modeli un o’r hetiau fel dosbarth, sylweddolais ar ôl y wers roedd un het heb ei sgaffaldio. Roedd diffyg sgaffald am yr het wyrdd a oedd yn ofyn i’r disgyblion i greu gwahoddiad am seremoni Bar Mitzvah. Roedd yr het yma yn ofyn i’r disgyblion fod yn greadigol ac roeddwn i ddim ond wedi rhoi tudalen gwag iddyn nhw. O ganlyniad, roedd disgyblion yn ffeindio hi’n anodd fod yn greadigol ac yn teimlo’n rhwystredig am fod ddim yn gwybod beth i gynnwys ac felly tro nesaf byddaf yn cynnig templed iddyn nhw ddilyn.

Er hyn, roedd y HDB yn ddull effeithiol o wahaniaethu am fod y dasg yn diwallu anghenion pob dysgwyr. Rhoddais ryddid i’r disgyblion dewis pa hetiau roedden nhw eisiau cwblhau, ar yr amodau roedd angen ateb o leiaf tair het. Yn syth, roedd hyn wedi gwella cyfranogiad y disgyblion wrth iddyn nhw arwain dysgu eu hun. Mae Iversen et al (2015) yn cefnogi’r ymagwedd yma o ddisgyblion arwain dysgu eu hun trwy ddatgan mae’r dull yma yn wneud addysg llawer mwy ystyrlon, perthnasol ac effeithiol iddynt. Yn wir, yr agweddau mae Pedwar Diben Donaldson eisiau datblygu, bod dysgwyr yn uchelgeisiol, galluog (Dyfodol Llwyddiannus 2015, t. 31).

Cefnogir hyn gan Ddisgybl A yn y cyfweliad wrth iddo ddweud roedd o’n gweithio tuag at eu potensial llawn oherwydd roedd ‘hoffi bod gen i ddewis’. Ymhellach, wnaeth Disgybl B dweud roedd y dasg wedi sicrhau ei chyfranogiad oherwydd pás y dysgu. Dywedodd Disgybl B ‘mae’r dysgu yn fwy effeithiol mewn Add Gref na phynciau arall, mae athrawon eraill yn rhoi ni gormod o amser’ ac felly teimlodd bod hi wedi cyflawni mwy yn fy ngwersi. Yn ychwanegol, wnaeth Disgybl B dweud bod hi’n teimlo’n ‘hyderus’ pan ofynnir cwestiwn iddhi o fewn gwersi Addysg Grefyddol, sydd yn cefnogi’r ffaith mae gofyn cwestiynau ar lafar yn gwella cyfranogiad disgyblion.

Er hyn, yn ystod y cyfweliad, pan roeddwn i’n gofyn ‘Ydych chi’n teimlo bod y tasgau wedi eich galluogi chi i gyrraedd eich llawn botensial?, dywedodd Disgybl 3 yn bwrpasol dewisodd y rhai mwyaf haws. Dywedodd bydd gwell ganddi os roeddwn i heb roi dewis oherwydd ‘gallaf wedi gwthio fy hunain yn fwy, ond mae hwnna’n bai fi, mae’n fore dydd llun, o ni ddim mewn y “mindset” cywir i herio fy hun’. Felly, er mwyn osgoi’r broblem yma, dylai heb gymryd yn ganiataol bydd y disgyblion eisiau herio eu hun. O ganlyniad, tro nesaf byddaf yn siŵr i osod cwestiynau gorfodol iddyn nhw gwblhau er mwyn sicrhau mae pawb yn cael eu herio.

Wnaeth yr AG dangos roedd cwestiynu gwahaniaethol ar ffurf tasg wedi llwyddo helpu datblygu dysgu’r disgyblion. Y ffaith roedd gan y disgyblion dewis o ddewis pa dasg oedden nhw eisiau cwblhau wedi cadarnhau eu cyfranogiad a’i chyfrifoldeb dros ddysgu eu hun yn ystod y wers. Roedd y dulliau o gasglu data ar gyfer y wers wedi helpu ni o fewn y broses o ateb y cwestiwn ymchwil, yn enwedig derbyn mewnbwn y disgyblion o’u farn am eu dysgu. Fodd bynnag, credaf dylai wedi cynllunio mwy o sgaffald ar gyfer y disgyblion llai eu casglu er mwyn osgoi rhwystredigaeth.

Canlyniadau Astudiaeth Gwers 2 a dadansoddiad 

Yn nhermau’r cwestiwn ymchwil, mae’n hollbwysig trafod canlyniadau’r fy mhartneriaid ymchwil o’i AG. I gychwyn, trafodwn ganlyniadau Athrawes X lle cynhaliwyd yr AG yn Ysgol B yng ngwers Dyniaethau efo dosbarth blwyddyn 7.  Wnaeth Athrawes X canolbwyntio ar yr agwedd o wahaniaethu’r disgyblion yn ôl cynllun eistedd lle cafodd y disgyblion eu grwpio yn ôl eu gallu (uchel, canolig ac isel). Nid oes amheuaeth bod gan y cynllun eistedd dylanwad enfawr ar ddysgu’r disgyblion a'u hagweddau o fewn yr ystafell dosbarth. Yn wir, ‘it reflects upon their motivation, engagement and willingness to learn’ (Fernandes et al., 2011, t. 66).

Yn amlwg, roedd y cynllun eistedd wir wedi effeithio ar ddysgu’r disgyblion yn ystod yr AG wrth i ddisgybl achos 6 datgan roedd y disgyblion ar ei fwrdd heb stopio siarad a felly wedi amharu ar y wers ac yn denu ei sylw. O ganlyniad, roedd yr agwedd o wahaniaethu yma effeithio ar gyfranogiad disgybl 6 oherwydd roedd ei chyfoedion wedi tarfu ar ei dysgu. Er hyn, gellir dadlau roedd y cynllun eistedd yn effeithiol am ddisgyblion uchel eu gallu am fod yn dylanwadu’n positif ar eu dysgu am fod pawb eisiau cyfranogi yn y wers.

Yn nhermau’r cwestiwn ymchwil, cafodd y cwestiynu gwahaniaethol ei weithredu ar ffurf tasgau o fewn y wers. Cynlluniodd Athrawes X i’r disgyblion i ddefnyddio gliniaduron er mwyn ymchwilio’r atebion o’r Meini Prawf Llwyddiant (M.P.Ll) am dwristiaeth. Wnaeth Athrawes X gwahaniaethu’r cwestiynau'r M.P.Ll o lefelau amrywiol o her. Hynny yw, roedd gan bawb yr un fath o gwestiynau o ran cynnwys ond roedd y bwrdd o ddisgyblion uchel eu gallu yn cael cwestiynau mwy cymhleth i ddehongli na’r byrddau eraill. Roedd disgybl achos 6 a chafodd ei grwpio ar y bwrdd gallu isel wedi mynegi roedd iaith yr M.P.Ll yn heriol. Ffeindiodd disgybl 6 hi’n anodd cyfieithu’r cwestiynau o Gymraeg i Saesneg ar y gliniadur. Gellir dadlau felly, nid oedd digon o sgaffald ar gael ar gyfer cwestiynau’r M.P.Ll, ac felly roedd hyn wedi effeithio ar gyfranogiad disgybl 6 am fod yn teimlo’n rhwystredig.

I raddau, llwyddodd Athrawes X cynnig sgaffald ar gyfer cynorthwyo’r disgyblion er mwyn helpu efo pa wefannau i ddefnyddio er mwyn ffeindio’r gwefannau priodol. Awgrymir Alibali (2006) bod wrth i ddisgyblion gweithio trwy dasg, mae’n hollbwysig bod athrawon yn cynnig sgaffald er mwyn diwallu lefelau gwahanol o wybodaeth. Yn enwedig efo tasgau mwy cymhleth, mae angen i athrawon fod yn barod i roi mwy na un sgaffald mewn lle er mwyn sicrhau dealltwriaeth a chyfranogiad y disgyblion. Dywedodd disgybl achos 4 roedd y sgaffald o’r gwefannau ar gael iddo ddefnyddio wir wedi helpu deall gwireddu amcanion y wers wrth iddo ‘teipio’r linc ac roedd yr wybodaeth yna’. Er hyn, roedd disgybl achos 5 a oedd wedi eistedd ar y bwrdd gallu uchel wedi datgan roedd gwell ganddi i beidio cael y gwefannau oherwydd nid oedd hyn wedi ‘herio fi’.

Roedd finnau a fy mhartneriaid ymchwil wedi cytuno er mwyn gwella’r wers, tro nesaf bydd angen cymysgu’r cynllun eistedd. Hynny yw, mae angen eistedd disgyblion isel eu gallu ymysg disgyblion uchel fel rhyw fath o dechneg sgaffaldio. Yma, ceir cyfle iddyn nhw ddylanwadu ar ddysgu ei gilydd, trwy annog cyfranogiad trwy’r rhyngweithiad rhwng cyfoedion fel techneg o wahaniaethu.

Canlyniadau Astudiaeth Gwers 3 a dadansoddiad 

Yn olaf, mae’n bwrpasol i drafod canlyniadau’r AG o fy mhartner ymchwil a enwir Athrawes Y, lle cafodd yr ymchwil ei chynnal yn Ysgol B yng ngwers Mathemateg efo dosbarth blwyddyn 7. Canolbwyntiodd Athrawes Y ar wahaniaethu yn ôl canlyniadau, sydd yn strategaeth effeithiol o fewn yr ystafell ddosbarth (Whipp, 2014).

Llwyddodd Athrawes Y diwallu anghenion pob dysgwyr o fewn yr ystafell dosbarth wrth iddi baratoi gweithgareddau a oedd yn addas ar gyfer pob gallu o fewn yr ystafell dosbarth. Wnaeth Athrawes Y gosod nod symlaf o’r wers lle bu disgwyl i bob disgybl enwi siapiau 3D. Y nod a gynlluniwyd ar gyfer disgyblion mwy abl oedd cydnabod y siapiau 3D gan ddiffiniad a’u priodweddau yn unig. Wnaeth y disgyblion dysgu am siapiau a phriodweddau siapiau 3D yn wersi blaenorol pwrpas y cychwynwyr oedd chwarae gêm mewn parau er mwyn adolygu’r cynnwys. Roedd gan y disgyblion diddordeb chwarae’r gemau ac o ganlyniad roedd hyn wedi cadarnhau eu cyfranogiad.

Gellir dadlau, wnaeth Athrawes Y defnyddio gwaith pâr fel strategaeth o wahaniaethu lle bu’r gefnogaeth o’u cyfoedion yn gweithredu fel sgaffald. Mynegodd disgyblion achos 7,8,9 o fewn y cyfweliad, roedden nhw’n teimlo’n hyderus yn ystod y gêm oherwydd roedden nhw’n rhyngweithio efo’i chyfoedion ac roedd llafar ar lafar am waith efo ffrindiau yn helpu adolygu cynnwys o wers ddiwethaf. Pwysleisia Tomlinson (2000) mae’n hollbwysig i athrawon cynllunio gweithgareddau apelgar er mwyn atgyfnerthu diddordeb y disgyblion.

Roedd y cwestiynu gwahaniaethol yn ystod y wers ar sail tasg o dasgau amrywiol o her. Yn nhermau'r dasg addysgu craidd, roedd hyn wedi’i gwahaniaethu o ran rhoddodd Athrawes Y dewis i’r disgyblion i naill ai cwblhau taflen gwaith heriol neu'r un symlaf. Cadarnhaodd y cyfweliad efo disgyblion achos eu cyfranogiad wrth iddyn nhw fynegi roedden nhw’n hoff iawn o gael dewis pa dasg roedden nhw eisiau cwblhau. Wnaeth Anderson (2016) daeth i’r casgliad yn ei ymchwil bod wrth i ddisgyblion cael y cyfle i leisio pa dasg maent eisiau cwblhau, maent yn fwy tebygol o ddod o hyd i lefel briodol o her. Dywedodd y tri disgybl achos yn ystod y cyfweliad fod roedden nhw wedi dewis y dasg heriol yn lle'r un symlaf oherwydd roedden nhw’n teimlo’n hyderus i gyrraedd eu potensial llawn.

Y farn gyffredinol yw bod y dasg graidd yn mor hawdd mae’n ddiflas i rai, neu mae’n rhy anodd ac yn achosi rhwystredigaeth. Ymhellach, gall y disgyblion teimlo fel nid oes gan y dysgu unrhyw berthnasedd iddynt hwy ac felly nid ydynt yn cyfranogi yn y wers. Felly, gellir cadarnhau pan fydd dewis yn cael ei ddefnyddio, gall hyn helpu goresgyn y ddwy broblem yma, ac yn y bôn yn gwella cyfranogiad (Anderson, 2016). Fel dywedir Dyfodol Llwyddiannus (2015, t. 35) mae angen i ddisgyblion mwynhau’r ‘gyfleoedd i gymhwyso’r hyn a ddysgwyd yn fwy cyfannol mewn sefyllfaoedd ‘bywyd go iawn’. Gan wneud y cysylltiad rhwng testun yn yr ystafell dosbarth a gosod cyd-destun go iawn, dilys, mae hyn yn cadarnhau cyfranogiad y disgyblion ar sail diddordeb.

Yn nhermau gwella’r wers, roeddwn i wedi trafod efo Athrawes Y, a chytunodd bod angen mwy o gwestiynu gwahaniaethol ar lafar. Wrth gynllunio cwestiynau gwahaniaethol, gall Athrawes Y sicrhau bu cyfle i bob disgybl ateb cwestiwn ar gyfer eu parodrwydd. Awgrymaf iddi ddefnyddio Tacsonomeg Bloom (1956) lle mae cynllunio cwestiynau gwahaniaethol yn helpu datblygu dealltwriaeth bellach y disgyblion o’r wers. Hynny yw, mae lefelau Tacsonomeg Bloom (1956) wedi seilio ar anghenion dysgu a gallu’r disgyblon.

Trafodaeth ar ganfyddiadau ymchwil mewn perthynas â llenyddiaeth  

I raddau, wnaeth canlyniadau o’r AG dangos bod cwestiynau gwahaniaethol ar ffurf tasgau gwir wedi gwella cyfranogiad y disgyblion. Wrth i athrawon cynllunio gweithgareddau a chwestiynau ar gyfer gallu pob dysgwyr, maent yn cefnogi ymdeimlad yr unigolion o gael cyfrifoldeb dros addysg eu hun (Kunič, 2012). Yn wir, maent yn hybu’r ymdeimlad o’r ‘belief in students’ capabilities, boosting thus their self-esteem and consequently paving the way for independent life-long learning’ (Kunič 2012, t. 46). 

Wrth ddadansoddi canlyniadau’r AG o wers ymchwil finnau ac Athrawes Y, roedd rhoi’r dewis i’r disgyblion i gwblhau tasgau mwyaf heriol wedi gweithredu fel dull o wahaniaethu. Cefnogir hyn gan Anderson (2016) lle maent yn nodi mae’r elfen o ddewis yn eu dysgu yn gweithredu fel hunan-gwahaniaethu. Mae hyn yn galluogi disgyblion i deimlo’n gyfrifol am eu dysgu, lle maent yn ffeindio lefel briodol o her iddynt ac felly yn dod yn fwy awyddus i weithio, sydd yn y bôn yn gwella cyfranogiad.

Atgyfnerthir hyn gan farn y disgyblion achos yn y cyfweliad, wrth iddyn nhw fynegi roedden nhw’n hoff iawn o arwain dysgu eu hun o gael y rhyddid i ddewis pa gwestiynau maent eisiau ateb. Er hyn, nid oes modd anwybyddu’r ffaith fel dywedodd disgybl achos 3, nid oes gan bob disgybl yr awydd i herio eu hun. Mae cymhelliant yn chwarae rôl flaengar yn y broses dysgu, ac yn amlwg mae diffyg cymhelliant yn arwain at ddiffyg cyfranogiad (Dislen et al., 2013).

Ar y llaw arall, gellir dadlau nid oedd digon o sgaffald wedi rhoi mewn lle ac felly i raddau nid oedd yr AG wedi diwallu’r cwestiwn ymchwil o ran gwella cyfranogiad y disgyblion. Roedd canlyniadau AG finnau ac Athrawes X wedi dangos roedd diffyg sgaffald wedi achosi rhwystredigaeth i rai disgyblion o ran deall disgwyliadau’r dasg. Mae’r strategaeth o athrawon yn cynnig sgaffald yn darparu cymorth unigol yn seiliedig ar ZPD y dysgwr (Chang et al., 2002). Hynny yw, mae’r ZPD yw’r pellter rhwng beth mae disgyblion yn gallu gwneud ar ben eu hun gan gymharu efo beth nhw’n gallu cyflawni efo cymorth gan athrawon (Raymond, 2000). 

O fewn yr amgylchedd addysg, gall sgaffaldio gweithredu fel modeli, awgrymiadau, dysgu’n uniongyrchol a gwaith pâr (Hartman, 2002). Er roeddwn i wedi modeli esiampl fel dosbarth cyfan, roedd un o’r Hetiau De Bono efo diffyg sgaffald o ran disgwyliadau. Gellir dadlau mae diffyg sgaffald yn gallu arwain at ddiffyg diddordeb ac felly diffyg cyfranogiad sydd yn y bôn yn gallu arwain at dangyflawni. Felly, mae’n hollbwysig i athrawon cynnig sgaffald er mwyn cadarnhau disgwyliadau o’r dasg er mwyn atgyfnerthu cyfranogiad y disgyblion (McKenzie, 2000).

Mae McKenzie (2000) yn pwysleisio mae’r dechneg o wahaniaethu ar sail sgaffald yn angenrheidiol er mwyn osgoi rhwystredigaeth y disgyblion. Mae’n bwrpasol i athrawon rhagweld problemau y gall disgyblion codi a datblygu cyfarwyddiadau o esbonio sut gall disgyblion bodloni’r disgwyliadau (McKenzie, 1999). Felly, tro nesaf byddaf yn siŵr i sicrhau roedd pob cwestiwn y dasg yn glir felly mae’r disgyblion ddim yn gweld yn anhawster i gwblhau.

Casgliad ac Argymhellion

Roedd yr ymchwil a chafodd eu cynnal ar gyfer y prosiect yma wedi galluogi ni i archwilio’r effeithiau positif mae cwestiynu gwahaniaethol yn cael ar ddisgyblion yn nhermau gwella cyfranogiad. Wnaeth yr ymchwil dilyn yr ymagwedd o wahaniaethu’r cwestiynau o fewn y dasg graidd lle'r oedd y disgyblion yn cael dewis pa gwestiynau roedden nhw eisiau ateb.

Wnaeth y prosiect ymchwil dod i’r canfyddiad mae gwahaniaethu cwestiynau'r dasg yn ôl gallu’r disgyblion yn sicrhau bod gan pob disgybl mynediad i’r wers sydd yn cadarnhau eu cyfranogiad. Darganfyddid o’r ymchwil bod rhoi dewis i’r disgyblion i arwain dysgu eu hun wedi gweithredu fel strategaeth o wahaniaethu. Hynny yw, mae’r disgyblion wedyn yn dewis cwestiynau o her benodol yn ôl eu parodrwydd. Cefnogir hyn gan Anderson (2016) wrth iddo ddatgan yn eu hymchwiliad, wrth i ddisgyblion cael llais o ddewis eu gwaith, maent yn fwy tebygol o ffeindio lefel addas o her. Er hyn, mae rhaid cydnabod bod yna rhai anfanteision o gynnal prosiect ymchwil.

Roedd y data a chafodd eu casglu ar gyfer yr ymchwiliad wedi seilio ar ddulliau megis AG, dull arsylwi, cyfweliad efo grŵp ffocws ac adfyfyrio ar sail Cylchred Gibbs. Roedd y data a gasglwyd wedi seilio ar y naw disgybl achos dros dair gwers ymchwil. Am fod maint y sampl ar gyfer yr ymchwiliad yma yn un fach, nid oes modd gyffredinoli ein canfyddiadau. Os roeddwn i am gyffredinoli, byddaf yn awgrymu i ddefnyddio sampl fwy o faint. Gwelwn fantais o gael sampl sydd yn cynrychioli amrywiaeth oedrannau, dosbarthiadau, rhyw, ffactorau diwylliannol sydd yn sicrhau dilysrwydd a dibynadwyedd y canlyniadau. O fewn y cyd-destun yma, mae Considine a Zappala (2002) yn dadlau wrth roi sylw i’r ffactorau yma, gall hyn helpu rhoi mwy o fewnwelediad o allu helpu ysgolion datblygu i fod yn fwy cymhwysol yn nhermau dysgu gwahaniaethol.

Wrth symud ymlaen, byddaf yn parhau i ddefnyddio technegau gwahaniaethu o fewn yr ystafell dosbarth. Fel mae ymchwil yn dangos, mae defnydd effeithiol o wahaniaethu yn gallu helpu cynyddu cymhelliant y disgyblion, sydd yn arwain at gynyddu eu cyfranogiad (Taylor, 2017). Felly mae’n hollbwysig trwy gydol fy natblygiad proffesiynol fy mod i’n rhannu arfer dda er mwyn cynorthwyo eraill i gynllunio i ddiwallu’r anghenion pob dysgwyr. Ymhellach, byddaf yn sicrhau fy mod i’n cynnig sgaffald yn fy ngwersi i gadarnhau mae’r disgyblion yn deall disgwyliadau’r dasg.

Fodd bynnag, mae’n bwysig deall nid ydynt yn gallu cyffredinoli diffyg cyfranogiad oherwydd bod ni’n meddwl nad ydynt wedi gwahaniaethu digon. Mae Civitillo et al (2016) yn dadlau bod angen i athrawon fod yn ymwybodol o’r effeithiau o ffactorau tu allan i amgylchedd yr ysgol sydd yn gallu effeithio ar gyfranogiad y disgyblion. Yn nhermau awgrymiadau yn yr achos yma, mae’n hollbwysig i athrawon sicrhau perthynas dda efo’r disgyblion fel eu bod yn teimlo’n ddiogel a hyderus datgeli unrhyw broblem bydd yn effeithio ar eu cyfranogiad.

